ทำเนียบองคมนตรี

ทำเนียบองคมนตรี เป็นสถานที่ทำงานของคณะองคมนตรีไทยและสำนักงานองคมนตรี ตั้งอยู่ในบริเวณสวนสราญรมย์ ถนนสราญรมย์ ตรงกันข้ามกับพระที่นั่งสุทไธสวรรยปราสาท พระบรมมหาราชวัง

เดิมคณะองคมนตรี ใช้สถานที่ทำงานอยู่ในบริเวณสำนักราชเลขาธิการ ซึ่งคับแคบไม่เพียงพอต่อการปฏิบัติงานของคณะองคมนตรีซึ่งมีจำนวนถึง 19 คน และต้องใช้ห้องทำงานรวมกัน ไม่มีห้องทำงานเป็นสัดส่วน จึงได้ก่อสร้างที่ทำการของคณะองคมนตรีขึ้นในบริเวณพระราชอุทยานสราญรมย์ เมื่อ พ.ศ. 2545 เป็นอาคารรูปตัวยู สูง 3 ชั้น มีชั้นใต้ดิน ออกแบบโดย สุเมธ ชุมสาย ณ อยุธยา 

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระราชทานชื่ออาคารว่า ทำเนียบองคมนตรี และเสด็จพระราชดำเนินมาทรงเปิดอาคารเมื่อวันอังคารที่ 20 มกราคม พ.ศ. 2547

 อ้างอิง 
 เว็บไซต์ คณะองคมนตรี 

หมวดหมู่:ก่อตั้งในกรุงเทพมหานครในปี พ.ศ. 2547

หมวดหมู่:สิ่งก่อสร้างโดยสุเมธ ชุมสาย ณ อยุธยา